Corgi Wales

Corgi Wales toiko corgi nopo nga iso kawo tasu gembala i okoro om mantad hilo Wales. Ngaran Corgi diti naanu mantad hogot boros Wales Cir om ci (i nokosimban (bermutasi) kumaa gi). Ci nopo nga "okoro" om gi nopo nga "tasu". Kiwaa duo kawo solusuk tasu corgi Wales i noumboyo (diiktiraf). I nopo nga corgi Wales Pembroke om Corgi Wales Cardigan. Kiwaa o pisuayan fizikal koduo-duo tasu diti. Tumanud do piawaian solusuk, tasu cardigan nopo nga lobi awagat om alawoi ko tasu pembroke. Mulong do ingkaa lobi ointutunan o corgi Wales Pembroke tu minomiara i Ratu Elizabeth II lobi 30 tasu pembroke.
 Sajara  

Pembrokeshire om Cardiganshire nopo nga iso watas kisajara id Kabaatan Kosilaon Wales. Welsh Corgis nopo nga iso tasu panon sapi, poinsuang id kawo tasu panon ii ointutunan sabaagi "heelers", kirati do maan diolo kokoto tampangil do tayam di lobi agayo montok popogura do tayam di. Piomungan do kinawas diolo di osiriba mantad rana miampai kosiahon sandad Corgi kaanu do mongilag diolo mantad oulakan do sapi. Id Boros Welsh , hogot "Corgi" nopo nga kopodolinan maya harfiah kirati tasu tosiriba (cor = minorit, gi = lenitif montok ci, tasu). Id Welsh, istila diti milo gunoon toomod montok sumuku tasu piomungan toi ko' tasu kalaja. Ogumu tangon ii sinorita kokomoi do nintodonon Corgi; haro ii otumbayaan do koduo-duo baka moden nopo nga mantad komolohingan di miagal, haro nogi ii popionit do koimbulayan Pembroke Welsh Corgi miampai mangangawol Flemish ii nokotimpuun do nokorikot soirili ohotusan ko-10. Teori suai nopo nga poposogu do baka Pembroke nopo nga mantad kanto do baka tasu panon Eropah Tanga mantad kinoiyonon sorili do Jerman moden. Tumanud do timpu kinorikatan diolo id Wales, yolo nopo kanto nga ii Deutsche Bracken om Dachshund.

Cardigan Welsh Corgi nopo nga noroitan do narahung mantad kinoiyonon do tinaru Nordik id kinoiyonon dii. Tasu ii kaagal-agal do ginayo om bontuk nga haro kadau id Scadinavia, roitan sabaagi Swedish Vallhund, om satanga puru sajara minimboros do koguo-guo baka di nopo nga miilang komolohingan di miagal. Ontok ohotusan ko-19, minindaliu momomiara mantad sapi kumaa tupa nga amu kosudong Corgi montok mamanon do tupa. Piagalan do duo kawo Corgi Wales diti insaru do pioniton miampai crossbreeding toi ko' pilion sumakag mantad tulun ii manu kouyuuyuo Cardigan lobi kaagal do Pembroke.

Sukuon

 Nuut 

 Citations 

 General and cited references 









Link labus



Category:Dog breeds originating in Wales
Category:Herding dogs